CELEX: 62013CN0506
Language: sl
Date: 2013-09-19 00:00:00
Title: Zadeva C-506/13 P: Pritožba, ki jo je Lito Maieftiko Gynaikologiko kai Cheirourgiko Kentro A. E. vložil 19. septembra 2013 zoper sodbo Splošnega sodišča (četrti senat) z dne 9. julija 2013 v zadevi T-552/11, Lito Maieftiko Gynaikologiko kai Cheirourgiko Kentro proti Komisiji

23.11.2013   
            
            
               SL
            
            
               Uradni list Evropske unije
            
            
               C 344/50
            
         Pritožba, ki jo je Lito Maieftiko Gynaikologiko kai Cheirourgiko Kentro A. E. vložil 19. septembra 2013 zoper sodbo Splošnega sodišča (četrti senat) z dne 9. julija 2013 v zadevi T-552/11, Lito Maieftiko Gynaikologiko kai Cheirourgiko Kentro proti Komisiji
   (Zadeva C-506/13 P)
   2013/C 344/88
   Jezik postopka: grščina
   
      Stranki
   
   
      Pritožnik: Lito Maieftiko Gynaikologiko kai Cheirourgiko Kentro A.E. (zastopnik: E. Tzannini, odvetnik)
   
      Druga stranka v postopku: Evropska komisija
   
      Predlogi
   
   
               —
            
            
               pritožbi naj se ugodi;
            
         
               —
            
            
               sodba Splošnega sodišča št. 575925 z dne 9. julija 2013 v zadevi T-552/11 naj se razveljavi;
            
         
               —
            
            
               Sodišče naj ugotovi, da je tožba dopustna in o njej vsebinsko odloči ali pa jo vrne Splošnemu sodišču v novo odločanje;
            
         
               —
            
            
               zavrne naj se nasprotna tožba Komisije z vsemi predlogi, ki so načeloma povsem nedopustni in vsekakor neutemeljeni;
            
         
               —
            
            
               ničnostni tožbi z dne 24. oktobra 2011, ki jo je Lito Maieftiko Gynaikologiko kai Cheirourgiko Kentro vložil zoper opomin št. 3241109207, izdan 9. septembra 2011, naj se ugodi;
            
         
               —
            
            
               izpodbijani opomin št. 3241109207 za znesek 83 001,09 EUR naj se razglasi za ničen;
            
         
               —
            
            
               Komisiji naj se naloži plačilo stroškov.
            
         
      Pritožbeni razlogi in bistvene trditve
   
   
               1.
            
            
               Napačna uporaba pravnega pravila, in sicer pravila o neizvršljivosti opomina, in posledična neuporaba člena 263 PDEU. Splošno sodišče je napačno uporabilo pravno pravilo s tem, da je štelo, da Komisija ni izvrševala javnih pooblastil, ki so ji podeljena, in da je namen opomina izvrševanje pravic, ki jih Komisija ima na podlagi pogodbe.
            
         
               2.
            
            
               Napačna uporaba prava, in sicer napačna uporaba pojma „neupravičeno izplačani znesek“. Splošno sodišče napačno in povsem nezakonito razlaga pogodbo v zvezi s pojmom neupravičenega izplačila.
            
         
               3.
            
            
               Kršitev temeljnih načel prava Skupnosti, ker niso bile upoštevane trditve Lito Maieftiko Gynaikologiko kai Cheirourgiko Kentro v zvezi z obrestno mero. Splošno sodišče je napačno določilo začetek teka obresti na dan po dnevu plačila, navedenem v opominu.
            
         
               4.
            
            
               Napačna uporaba pravnih meril v zvezi s presojo dokazov Splošnega sodišča. Splošno sodišče je napačno izpodbijalo ure dela zaposlenih oseb.
            
         
               5.
            
            
               Napačna uporaba prava in uvrstitev dejstev pod napačno pravno pravilo. Splošno sodišče ni uporabilo ustreznega pravnega pravila za zatrjevana dejstva v zvezi s pravno naravo in delovanjem seznama prisotnosti.
            
         
               6.
            
            
               Očitna napaka pri presoji glede procesnih pravil, ki zagotavljajo spoštovanje pravice do obrambe in enakost orožij med Komisijo in Lito Maieftiko Gynaikologiko kai Cheirourgiko Kentro. Splošno sodišče je napačno presodilo, da seznam prisotnosti ne ustreza zahtevam, določenim s pogodbo, in ga je zato zavrnilo kot dokaz, poleg tega pa je presodilo, da predložena korespondenca ne more biti dokaz o delovnem času, ki so ga dejansko imele zaposlene osebe.
            
         
               7.
            
            
               Napačna uporaba prava pri presoji pravne narave metod za oceno stroškov (Cost Models).
            
         
               8.
            
            
               Napačna uporaba prava v zvezi s pojmom zloraba pooblastil s strani Evropske komisije.
            
         
               9.
            
            
               Uvrstitev dejstev pod napačno pravno pravilo, kar ima za posledico napačno pravno presojo glede zavrnitve argumentov Lito Maieftiko Gynaikologiko kai Cheirourgiko Kentro in glede neobstoja obrazložitve izpodbijanega opomina.
            
         
               10.
            
            
               Napačna uporaba prava v zvezi s presojo načela zaupanja v pravo. Splošno sodišče zmotno ni ugotovilo, da je Komisija s kršenjem načela zaupanja v pravo izničila vso raziskovalno delo Lito Maieftiko Gynaikologiko kai Cheirourgiko Kentro, pri čemer je sankcionirala vsakršno odstopanje od zatrjevanega pravilnega postopka z zahtevanjem vračila vseh izplačanih zneskov.